Държавен вестник, бр. 10, 2010 г., стр. 3

БРОЙ  10	
Д Ъ Р Ж А В Е Н  В Е С Т Н И К 	
СТР.  3  
МИНИСТЕРСКИ СЪВЕТ
ПОСТАНОВЛЕНИЕ № 9
ОТ 28 ЯНУАРИ 2010 Г.
за приемане на Устройствен правилник на 
Държавна агенция „Архиви“ и за определяне 
цени на услугите, предоставяни от Държавна 
агенция „Архиви“, по Закона за Националния 
архивен фонд
МИНИСТЕРСКИЯТ СЪВЕТ
П О С ТА Н О В И :
Чл. 1. Приема Устройствен правилник на 
Държавна агенция „Архиви“.
Чл. 2. Определя цени на услугите, пре­
доставяни от Държавна агенция „Архиви“, по 
Закона за Националния архивен фонд съгласно 
приложението.
Заключителни разпоредби
§ 1. Отменят се:
1. Устройственият правилник на Държавна 
агенция „Архиви“, приет с Постановление № 246 
на Министерския съвет от 2007 г. (обн., ДВ, 
бр. 84 от 2007 г.; изм., бр. 60 от 2008 г.).
2. Цените на услугите, предоставяни от 
Държавна агенция „Архиви“, по Закона за 
Националния архивен фонд – приложение към 
чл. 3 от Постановление № 246 на Министерския 
съвет от 2007 г. (ДВ, бр. 84 от 2007 г.).
§ 2. Постановлението се приема на осно­
вание чл. 14 и чл. 28, ал. 2, т. 2 от Закона за 
Националния архивен фонд.
§ 3. Постановлението влиза в сила един месец 
след обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
УСТРОЙСТВЕН ПРАВИЛНИК 
на Държавна агенция „Архиви“
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат функциите, 
структурата, числеността на персонала и орга­
низацията на работата на Държавна агенция 
„Архиви“, наричана по-нататък „агенцията“, и 
на нейните административни звена. 
Чл.  2. Агенцията провежда държавната 
политика в областта на подбора, комплек­
туването, регистрирането, обработването, 
опазването, съхраняването и използването на 
документите от Националния архивен фонд 
(НАФ), развитието и усъвършенстването на 
архивното дело. 
Чл. 3. (1) Агенцията е юридическо лице на 
пряко подчинение на Министерския съвет, на 
бюджетна издръжка със седалище София. 
(2) Агенцията е администрация, която подпо­
мага председателя при осъществяване на пра­
вомощията му, осигурява технически дейността 
му и извършва дейности по административното 
обслужване на физически и юридически лица.
Чл. 4. (1) Председателят на агенцията е вто­
ростепенен разпоредител с бюджетни кредити 
към Министерския съвет. 
(2) Дейността на агенцията се финансира 
чрез:
1. държавни такси за приемане на заявления 
по образец, заверки на архивни документи и 
издаване на удостоверения; размерите на дър­
жавните такси се определят с тарифа, одобрена 
от Министерския съвет; 
2. други услуги, произтичащи от дейността 
на агенцията, по цени, определени с акт на 
Министерския съвет;
3. постъпления от печатни издания на 
агенцията;
4. постъпления за ползване на недвижимо 
имущество – държавна собственост, включи­
телно на почивни бази;
5. такси и разноски по Гражданския проце­
суален кодекс;
6. целеви средства по европейски, между­
народни и други проекти и програми (индиви­
дуални и съвместни);
7. дарения от физически и юридически лица;
8. наложени глоби и имуществени санкции 
по Закона за Националния архивен фонд;
9. други източници и дейности, разрешени 
от закона.
Г л а в а  в т о р а
ОРГАНИЗАЦИОННА СТРУКТУРА НА 
АГЕНЦИЯТА
Чл. 5. (1) Структурата на агенцията включ­
ва обща администрация, организирана в две 
дирекции, инспекторат, служител по сигурност­
та на информацията, финансов контрольор и 
специализирана администрация, организирана 
в главна дирекция и четири дирекции.
(2) Числеността на отделните администра­
тивни звена е посочена в приложението.
Г л а в а  т р е т а
ФУНКЦИИ НА АГЕНЦИЯТА
Раздел І
Председател на агенцията. Правомощия
Чл. 6. (1) Агенцията се ръководи и пред­
ставлява от председател, който се определя с 
решение на Министерския съвет и се назначава 
от министър-председателя. 
(2) Председателят е едноличен орган на 
изпълнителната власт със специална компе­
тентност съгласно Закона за Националния 
архивен фонд, който ръководи, координира и 
контролира осъществяването на държавната 
политика в областта на архивното дело в Ре­
публика България.